पहली बार इस दलित हॉस्टल में आए कोई वीसी: समाज के सबसे वंचित वर्ग (दलित) के विद्यार्थियों हेतु संचालित इस छात्रावास में पहली बार शिक्षा के उच्च शिखर पर बैठे किसी कुलपति के कदम पड़ने पर छात्रावास अधीक्षक सह सिनेट-सिंडीकेट के सदस्य डॉ० जवाहर पासवान ने कुलपति के प्रति आभार व्यक्त किया. उन्होंने बताया कि इस हाॅस्टल का निर्माण 1960 ई. में हुआ. इन 57 वर्षों में यहाँ कुलपति पद पर आसीन कोई भी व्यक्ति नहीं आए थे. अतः यहाँ के विद्यार्थियों की बड़ी लालसा थी कि वर्तमान कुलपति यहाँ आयें. कुलपति ने उदारतापूर्वक विद्यार्थियों का आमंत्रण स्वीकार कर उनकी हौसला अफजाई की. छात्रनायक राजकुमार रजक, उप-छात्रनायक हंस राज हंस, संजीव कुमार, अर्जुन, गौरव कुमार, मलचंद, विकास सहित सभी छात्रावासियों ने भी कुलपति के प्रति आभार व्यक्त किया है. आभार व्यक्त करने वालों में टाटा आइरन एंड स्टील हाॅस्टल के सौरभ, संजीव, मिथून, रोहित, प्रभु, अंकेश, राजीव आदि के नाम भी शामिल हैं.